open-index/open-wikipedia-markdown huggingface dataset:
จอร์จ โรเบิร์ต เกรย์

**จอร์จ โรเบิร์ต เกรย์** () (8 กรกฎาคม ค.ศ. 1808 - (6 พฤษภาคม ค.ศ. 1872) จอร์จ โรเบิร์ต เกรย์เป็นนักสัตววิทยาและนักเขียนชาวอังกฤษ และเป็นประธานแผนกปักษาวิทยาของพิพิธภัณฑ์บริติชในกรุงลอนดอนเป็นเวลาสี่สิบเอ็ดปี จอร์จเป็นน้องของจอห์น เอ็ดเวิร์ด เกรย์ ผู้เป็นนักสัตววิทยาเช่นกัน และเป็นลูกชายของนักพฤษศาสตร์ซามูเอล เฟรเดอริค เกรย์

งานที่ได้รับการตีพิมพ์ชิ้นสำคัญของเกรย์คือ “Genera of Birds” (ค.ศ. 1844-ค.ศ. 1849) ที่มีภาพประกอบโดยเดวิด วิลเลียม มิทเชลล์ และ โจเซฟ วูล์ฟ ที่รวมข้อมูลของนกด้วยกันทั้งหมด 46,000 สปีชีส์

## งาน
* *The Entomology of Australia, in a series of Monographs. Part I. The Monograph of the Genus Phasma*. London. 
* 1831 *The Zoological Miscellany Zool. Miscell*. (1): [1] 1-40
* 1846 *Descriptions and Figures of some new Lepidopterous Insects chiefly from Nepal*. London, Longman, Brown, Green, and Longmans.
* 1852 *Catalogue of Lepidopterous Insects in the British Museum*. Part 1. Papilionidae. [1853 Jan], "1852" iii + 84pp., 13pls. 
* 1871 *A fasciculus of the Birds of China*. London, Taylor and Francis.
* กับ Richard Bowdler Sharpe, *The Zoology of the Voyage of* HMS Erebus & HMS Terror. *Birds of New Zealand*., 1875. The revised edition of Gray (1846) (1875).

## อ้างอิง

* *Biographies for Birdwatchers*, Mearns and Mearns, ISBN 0-12-487422-3

## แหล่งข้อมูลอื่น
* Plates and text from Gray's 1833 Monograph on Phasmidae 

หมวดหมู่:นักสัตววิทยา
หมวดหมู่:นักปักษีวิทยาชาวอังกฤษ
หมวดหมู่:บุคคลในคริสต์ศตวรรษที่ 19
หมวดหมู่:บุคคลจากรอยัลโบโรเคนซิงตันและเชลซี
โยฮันน์ ไรน์โฮลด์ ฟอร์สเตอร์

**โยฮันน์ ไรน์โฮล์ด ฟอร์สเตอร์** () (22 ตุลาคม ค.ศ. 1729 - (9 ธันวาคม ค.ศ. 1798) ฟอร์สเตอร์เป็นชาวเยอรมันเชื้อสายสกอตแลนด์ผู้มีอาชีพเป็นนักเทศน์ (pastor) นิกายลูเทอรัน และเป็นนักธรรมชาติวิทยา ฟอร์สเตอร์มีบทบาทสำคัญในสมัยแรกของสาขาปักษาวิทยาของยุโรป และอเมริกาเหนือ แต่สิ่งสร้างความสำคัญให้แก่ฟอร์สเตอร์คือการร่วมในการเดินทางสำรวจมหาสมุทรแปซิฟิกครั้งที่สองของเจมส์ คุกในฐานะนักธรรมชาติวิทยากับลูกชายจอร์จ ฟอร์สเตอร์

## อ้างอิง

## แหล่งข้อมูลอื่น
* Scans of ''Specimen Historiae Naturalis Volgensis'' at the Göttinger Digitalisierungszentrum
* Biography at the Australian Dictionary of Biography

หมวดหมู่:บุคคลที่เกิดในปี พ.ศ. 2272
หมวดหมู่:ชาวเยอรมันเชื้อสายสกอตแลนด์
หมวดหมู่:บุคคลจากจังหวัดปอมอแช
หมวดหมู่:นักชีววิทยาชาวเยอรมัน
หมวดหมู่:นักสัตววิทยา
หมวดหมู่:บุคคลในคริสต์ศตวรรษที่ 18
หมวดหมู่:ศิษย์เก่าจากมหาวิทยาลัยมาร์ติน ลูเทอร์ แห่งฮัลเลอ-วิทเทินแบร์ค
หมวดหมู่:บุคคลจากมหาวิทยาลัยมาร์ติน ลูเทอร์ แห่งฮัลเลอ-วิทเทินแบร์ค
สัตว์สังคม

[thumb|right|260px|[ลิงกอริลลาและสัตว์ประเภทลิงชั้นสูงเป็นที่ทราบว่าเป็นสัตว์ที่มีระบบสังคมที่คล้ายคลึงกันและซับซ้อน]]
**สัตว์สังคม** () มีความหมายอย่างกว้างๆ สำหรับสิ่งมีชีวิตที่มีความสัมพันธ์ติดต่อกับสมาชิกตัวอื่นๆ ในสปีชีส์เดียวกันถึงจุดที่เรียกว่ามีทราบได้ว่าเป็นระบบสังคมที่เป็นเอกลักษณ์

ลิงกอริลลาและสัตว์ประเภทลิงชั้นสูงเป็นที่ทราบว่าเป็นสัตว์ที่มีระบบสังคมที่คล้ายคลึงกันและซับซ้อน สัตว์เลี้ยงลูกด้วยนม และนกมีการสังคมพอที่จะมีความสัมพันธ์ระหว่างแม่และลูก คำว่า “สัตว์สังคม” มักจะใช้ก็ต่อเมื่อระดับของการสังคมมีมากกว่าที่กล่าว โดยการมีกลุ่มสัตว์ใหญ่ที่อยู่ด้วยกัน และสัตว์ที่อยู่ในกลุ่มมีความสัมพันธ์ต่อกันอย่างใดอย่างหนึ่ง

พฤติกรรมทางสังคมของสัตว์หรือการรวมเป็นกลุ่มเป็นสาขาที่ศึกษาในจิตวิทยาเปรียบเทียบ, พฤติกรรมสัตว์, ชีววิทยาเชิงสังคม, นิเวศวิทยาเชิงพฤติกรรม และ วิทยาการคอมพิวเตอร์ (ปัญญาประดิษฐ์) 

โดยทั่วไปแล้วการศึกษาสัตว์สังคมจะคำนึงถึง:

* กลุ่มขนาดใดถือว่าเป็นขนาดเฉลี่ย? ปัจจัยใดที่มีผลต่อขนาดของกลุ่ม? ปัจจัยใดที่ทำให้เกิดการรวมตัวหรือการแบ่งแยกกลุ่มปัจจัยใดที่

* สปีชีส์แสดงความเป็นเจ้าของอาณาเขต (territoriality)? ถ้าครองอาณาเขต ทำเพื่อวัตถุประสงค์ใด? การครองอาณาเขต ครองโดยกลุ่มหรือเพียงตัวเดียว?

* ภายในกลุ่มสังคมมีระดับชั้นลดหลั่นกันหรือไม่? มีแบบแผนภายในกลุ่มหรือไม่?

สปีชีส์สองสามสปีชีส์โดยเฉพาะแมลงในอันดับแตน (มด, ผึ้ง และ ตัวต่อ) และ *[[Isoptera]]* (ปลวก) เป็นสัตว์สังคมที่มีระบบสังคมที่ซับซ้อนและเป็นสังคมที่มีระบบที่สมาชิกในกลุ่มต่างก็มีหน้าที่ที่ระบุไว้อย่างเฉพาะเจาะจง ลักษณะของสังคมระบบนี้เรียกว่า ระบบสังคมแบบพึ่งพาอาศัย (eusociality) 

สัตว์บางชนิดที่มีระบบสังคมที่น่าสนใจ:

* มนุษย์ (*Homo sapiens*)
* ลิงกอริลลา (*Gorilla gorilla*)
* เพนกวิน
* ม้า
* สุนัข (*Canis familiaris* หรือ *Canis lupus familiaris*)
* หมาป่า (*Canis lupus*)
* ลิงชิมแปนซี (*Pan troglodytes*)
* โลมา (*Delphinidae*)
* สิงโต (*Panthera leo*)
* โบโนโบ (*Pan paniscus*)
* เมียร์แคต (*Suricata suricatta*)
* ไฮยีนา
* มด

หมวดหมู่:พฤติกรรมของสัตว์
เดวิด แอตเทนบะระ

thumb
**เซอร์เดวิด เฟรเดอริก แอตเทนบะระ** (; เกิด: 8 พฤษภาคม ค.ศ. 1926 - ปัจจุบัน) พิธีกรรายการโทรทัศน์และนักนักธรรมชาติวิทยาชาวอังกฤษ ที่มีชื่อเสียง  แอตเทนบะระเป็นพิธีกรรายการโทรทัศน์ทางด้านธรรมชาติวิทยามาเป็นเวลานานกว่า 60 ปี งานสำคัญคือการเขียนและการเสนอโปรแกรมชุด “*[[The Life Collection|“Life”]]*” เก้าตอนร่วมกับแผนกธรรมชาติวิทยาของบีบีซี ซึ่งเป็นรายการสารคดีทางโทรทัศน์ที่มีวัตถุประสงค์ในการเก็บข้อมูลการสำรวจสิ่งมีชีวิตทุกชนิดในโลก 

แอตเทนบะระ มีความสนใจในชีววิทยาของสิ่งมีชีวิตมาตั้งแต่เด็ก รวมถึงการถ่ายทอดทางพันธุกรรม และวิวัฒนาการ จึงได้สร้างภาพยตร์สารคดีของตัวเองขึ้นมาและได้ออกเผยแพร่หนึ่งชุด ซึ่งสารคดีชุดนั้นยังเป็นแรงบันดาลใจให้กับนักวิทยาศาสตร์กลุ่มหนึ่ง ที่ในเวลาอีกหนึ่งปีต่อมากลายเป็นผู้ค้นพบรหัสทางพันธุกรรม หรือดีเอ็นเอ ซึ่งมีความสำคัญอย่างยิ่งในวงการวิทยาศาสตร์

แอตเทนบะระ จบการศึกษาด้านธรรมชาติวิทยาจากมหาวิทยาลัยเคมบริดจ์ หลังจากจบการศึกษาแล้ว  ได้เข้ารับราชการเป็นทหารเรือ ในกองทัพเรือ โดยประจำการที่ตอนเหนือของแคว้นเวลส์เป็นเวลานาน 2 ปี จากนั้นจึงเข้าทำงานที่สำนักพิมพ์หนังสือเด็ก จากนั้นในปี ค.ศ. 1950 ได้เข้าสมัครเข้าทำงานที่บีบีซี โดยใบสมัครของเขาได้ถูกเมินในทีแรก แต่ต่อมาได้ถูกหยิบมาพิจารณาอีกครั้ง ซึ่งในเรื่องนี้แอตเทนบะระเปิดเผยว่า หากไม่ได้ทำงานที่นี่ คงจะตัดสินใจไปเป็นครู  ในเบื้องต้นเขาทำงานอยู่เบื้องหลัง เนื่องจากถูกมองว่าไม่เหมาะที่จะเป็นพิธีกรเนื่องจากฟันหน้าของเขาที่ใหญ่และไม่สมส่วน แต่ได้ทำหน้าที่พิธีกรครั้งแรกในปี ค.ศ. 1954 ในรายการ *[[:en:Zoo_Quest|"Zoo Quest"]]*   แทนพิธีกรตัวจริงที่ป่วยกระทันหัน 

เดวิด แอตเทนบะระ เป็นพิธีกรที่ดำเนินรายการด้วยตนเอง ด้วยการเดินทางไปถ่ายทำถึงในสถานที่จริงและได้เผชิญหน้ากับสัตว์ป่าชนิดต่าง ๆ อย่างใกล้ชิด เช่น ว่ายน้ำคู่กับโลมากลางมหาสมุทร, วิ่งไล่จับมังกรโคโมโด, เป็นฝ่ายเปิดฉากพูดคุยทำความรู้จักกับชนเผ่ามนุษย์กินคนในปาปัวนิวกินี หรือนั่งเรือพายเข้าไปในถ้ำที่มืดมิดเพื่อตามหาค้างคาวชนิดที่หายากของโลก เป็นต้น

ทั้งนี้แอตเทนบะระยังเป็นน้องชายของผู้กำกับ, ผู้สร้าง และนักแสดงภาพยนตร์ ริชาร์ด แอตเทนบะระ ผู้ล่วงลับผลงานของ เดวิด แอตเทนบะระ

## อ้างอิง

## แหล่งข้อมูลอื่น

thumb

* 
* BBC Books David Attenborough website 
* en.wikipedia David Attenborough
* As patron of Population Matters 
* Patron of Population Matters 

*Wildfilmhistory.org biography
*BBC interviews with Attenborough in 1976 and 1998
*PBS interview with Attenborough in 1998
*A Life in TV: Sir David Attenborough , BAFTA
*BBC Wildlife Finder - David Attenborough's favourite moments
*Tribute from the World Land Trust

หมวดหมู่:บุคคลจากไอเซิลเวิร์ท
หมวดหมู่:นักธรรมชาติวิทยา
หมวดหมู่:บุคคลในคริสต์ศตวรรษที่ 20
หมวดหมู่:นักจัดรายการโทรทัศน์
หมวดหมู่:บุคคลจากเลสเตอร์
หมวดหมู่:ผู้เขียนอัตชีวประวัติชาวอังกฤษ
หมวดหมู่:บุคคลจากมหาวิทยาลัยเคมบริดจ์
หมวดหมู่:เซอร์
สถาบันสมุทรศาสตร์วูดสโฮล

**สถาบันสมุทรศาสตร์วูดสโฮล** () เป็นสถาบันเพื่อการค้นคว้าและการศึกษาเอกชนโดยไม่หวังผลกำไร ที่อุทิศให้แก่การศึกษาศาสตร์ทุกด้านของสมุทรศาสตร์และวิศวกรรมศาสตร์ และเพื่อการค้นคว้าทางสมุทรศาสตร์ สถาบันสมุทรศาสตร์วูดสโฮลที่ก่อตั้งขึ้นในปี ค.ศ. 1930 เป็นสถาบันเอกชนสำหรับการคว้าทางสมุทรศาสตร์ที่ใหญ่ที่สุดในสหรัฐที่มีผู้ทำงานและนักศึกษาด้วยกันประมาณ 1,000 คน

สถาบันแบ่งเป็นห้าแผนก, สี่สหวิทยสถาบัน —ชีวสมุทรศาสตร์, สมุทรศาสตร์ฝั่งทะเล, สภาวะความเปลี่ยนแปลงของอากาศและมหาสมุทร, การสำรวจมหาสมุทรลึก—สถาบันเพื่อความร่วมมือกันในการค้นคว้าเรื่องสภาวะความเปลี่ยนแปลงของอากาศและมหาสมุทร, และศูนย์นโยบายสมุทรศาสตร์ ที่ตั้งของสถาบันอยู่ที่วูดสโฮลในรัฐแมสซาชูเซตส์ในสหรัฐอเมริกา ทุนการดำเนินงานส่วนใหญ่ของสถาบันมาจากทุนและสัญญาจากมูลนิธิวิทยาศาสตร์แห่งชาติสหรัฐอเมริกา  และ องค์การรัฐบาลอื่นๆ รวมทั้งเงินอุทิศส่วนบุคคล

## อ้างอิง

* Woods Hole Oceanographic Institution

## แหล่งข้อมูลอื่น
* Woods Hole Scientific Community Publications 
* Oceanography Image of the Day, from the Woods Hole Oceanographic Institution
* Oceanus Magazine , The Magazine that Explores the Oceans in Depth
* MIT/WHOI Joint Program
* Project Oceanology

วูดสโฮล
การเดินทางของจักรพรรดิ

**การเดินทางของจักรพรรดิ** (; ) เป็นภาพยนตร์สารคดีฝรั่งเศสเกี่ยวกับธรรมชาติวิทยาที่สร้างในปี ค.ศ. 2005 ที่กำกับและร่วมเขียนโดยลูค ฌาคเคต์ และสร้างร่วมกับ Bonne Pioche และสมาคมเนชันแนลจีโอกราฟิก เนื้อหาของภาพยนตร์เป็นเรื่องราวเกี่ยวกับวัฏจักรของการผสมพันธุ์ของเพนกวินจักรพรรดิของทวีปแอนตาร์กติกา ในฤดูใบไม้ร่วงเพนกวินที่มีอายุในช่วงที่เหมาะแก่การผสมพันธุ์ (ห้าปีหรือแก่กว่า) ก็จะทิ้งทะเลเพื่อเดินทางไปทำการผสมพันธุ์ยังถิ่นฐานธรรมชาติที่ลึกเข้าไปในแผ่นดินทวีปแอนตาร์กติกาที่เป็นบริเวณที่ทำการเดินทางมาตั้งแต่ในสมัยบรรพบุรุษ เมื่อไปถึงเพนกวินก็จะหาคู่ ถ้าสำเร็จก็จะมีลูกนกเพนกวิน การที่ลูกนกจะอยู่รอดได้ในสภาวะอากาศอันทารุณ ทั้งพ่อและแม่ก็จะต้องเดินทางระหว่างมหาสมุทรและบริเวณผสมพันธุ์หลายเที่ยวเพื่อนำอาหารกลับมาเลี้ยงลูก

การเดินทางของจักรพรรดิได้รับรางวัลออสการ์ ในปี ค.ศ. 2005 ในฐานะที่เป็นภาพยนตร์สารคดียอดเยี่ยม

ดนตรีประกอบภาพยนตร์ต้นฉบับภาษาฝรั่งเศส แต่งและขับร้องโดยเอมิลี ไซมอน นักดนตรีอิเล็กทรอนิกส์ชาวฝรั่งเศส ส่วนฉบับที่ฉายในสหรัฐอเมริกา ได้เปลี่ยนเป็นดนตรีประกอบ (ไม่มีเพลงร้อง) แต่งโดยอเล็กซ์ วูร์แมน นักแต่งดนตรีประกอบภาพยนตร์ชาวอเมริกัน

ภาพยนตร์ต้นฉบับใช้เสียงนักแสดงพากย์เหมือนกับเสียงเพนวินพูดคุยกัน โดยภาพยนตร์ฉบับที่ฉายในฮังการีและเยอรมนีก็พากย์ในลักษณะนี้เช่นเดียวกัน ส่วนฉบับที่ฉายในสหรัฐอเมริกา ได้เปลี่ยนวิธีพากย์เป็นการบรรยายในแบบสารคดี ใช้เสียงภาษาอังกฤษของมอร์แกน ฟรีแมน, ฉบับที่ฉายในประเทศอินเดีย ใช้เสียงภาษาฮินดีและภาษาอังกฤษของอมิตาภ บัจจัน

## อ้างอิง

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์สารคดียอดเยี่ยม รางวัลออสการ์
หมวดหมู่:ภาพยนตร์ฝรั่งเศส
หมวดหมู่:ภาพยนตร์ภาษาฝรั่งเศส
หมวดหมู่:ภาพยนตร์เกี่ยวกับนกเพนกวิน
หมวดหมู่:ภาพยนตร์โดยวอร์เนอร์บราเธอร์ส
อ่าวชวานสกายา

**อ่าวชวานสกายา** () เป็นอ่าวในมหาสมุทรอาร์กติก ในเขตชวานสกายา ทางตะวันออกเฉียงเหนือของไซบีเรีย

## ที่ตั้ง
อ่าวนี้ตั้งอยู่ทางตะวันตกของหมู่เกาะอายอน อ่าวถูกปกคลุมด้วยน้ำแข็งตลอดทั้งปี มีแม่น้ำอิชูเวเยม  แม่น้ำปายาวาม  แม่น้ำเลลยูเวเยม และแม่น้ำปูเชเวเยม ไหลเข้ามา
ู 

หมวดหมู่:อ่าวในมหาสมุทรอาร์กติก
หมวดหมู่:ทะเลไซบีเรียตะวันออก
หมวดหมู่:เขตปกครองตนเองชูคอตคา
อ่าวโคลึยมา

**อ่าวโคลึยมา** (ยาคุต: Халыма хомото, *Xalıma xomoto*; รัสเซีย: Колымский залив, *Kolymskiy Zaliv*; ) เป็นอ่าวที่ใหญ่ที่สุดของทะเลไซบีเรียตะวันออกที่ตั้งอยู่ในมหาสมุทรอาร์กติก อ่าวนี้ได้ชื่อมาจากที่ราบต่ำโคลึยมา ที่ซึ่งครอบคลุมครึ่งหนึ่งของทางตะวันออกของอ่าว

## ลักษณะทางภูมิศาสตร์
อ่าวแห่งนี้มีความกว้างมากกว่า 300 กิโลเมตร ขอบเขตของมันคือเส้นโครงตะวันออกเฉียงเหนือของที่ราบต่ำโคลียมา ใกล้กับหมู่เกาะเมดวีซีทางตะวันตกและคาบสมุทรนูเทล'ยิมิร์ยิมและเกาะอายอนทางทิศตะวันออก  แม่น้ำโคลึยมาจะไหลลงสู่ทะเลทางด้านตะวันตกของอ่าวโคลีมา ก่อตัวเป็นสามเหลี่ยมปากแม่น้ำขนาดใหญ่ที่เต็มไปด้วยเกาะต่าง ๆ แนวชายฝั่งของอ่าวเป็นพื้นที่ราบลุ่มซึ่งมีทะเลสาบและหนองบึงจำนวนมาก ทะเลในอ่าวนี้กลายเป็นน้ำแข็งนานกว่าเก้าเดือนทุกปี และมักอุดตันด้วยแผ่นน้ำแข็ง แม่น้ำสายอื่น ๆ ที่ไหลลงสู่อ่าวโคลีมา ได้แก่ แม่น้ำราอูชัวและแม่น้ำชูโคชยา

ตามหน่วยการบริหารแล้ว ส่วนตะวันตกของอ่าวโคลีมาอยู่ภายใต้การปกครองของสาธารณรัฐซาคา (ยาคูเตีย) ในขณะที่ส่วนตะวันออกอยู่ภายใต้การปกครองของเขตปกครองตนเองชูคอตคาของสหพันธรัฐรัสเซีย

## อ้างอิง

## แหล่งข้อมูลอื่น
*Location 
* Wetlands in Russia
*Arctic Coastal Dynamics

หมวดหมู่:อ่าวในมหาสมุทรอาร์กติก
หมวดหมู่:อ่าวในประเทศรัสเซีย
หมวดหมู่:ทะเลในประเทศรัสเซีย
หมวดหมู่:ทะเลไซบีเรียตะวันออก
แอ็พสลีย์ เชอร์รี-การ์ราด

**แอ็พสลีย์ เชอร์รี-การ์ราด** () (2 มกราคม ค.ศ. 1886 - (18 พฤษภาคม ค.ศ. 1959) แอ็พสลีย์ เชอร์รี-การ์ราดเป็นนักสำรวจชาวอังกฤษ ที่ทำการสำรวจทวีปแอนตาร์กติกา แอ็พสลีย์รอดมาได้จากโครงการสำรวจแทร์ราโนวา (Terra Nova Expedition) และมีชื่อเสียงจากงานบันทึกของเหตุการณ์ที่เกิดขึ้นในโครงการสำรวจ ในหนังสือ  “*[[The Worst Journey in the World|การเดินทางอันเลวร้ายที่สุดในโลก]]*” (The Worst Journey in the World)

## ชีวิตเบื้องต้น
เกิดที่เบดฟอร์ด แอ็พสลีย์เป็นบุตรของเมเจอร์เจนเนอรัลแอ็พสลีย์ เชอร์รี (ต่อมาเปลี่ยนเป็นเชอร์รี-การ์ราด) และเอเวลิน อีดิธ และได้รับการศึกษาเบื้องต้นที่วิทยาลัยวินเชสเตอร์ และวิทยาลัยไครสต์เชิร์ช มหาวิทยาลัยออกซฟอร์ด นามสกุลของแอ็พสลีย์เปลี่ยนจากเชอร์รีเป็นเชอร์รี-การ์ราดตามการระบุในพินัยกรรมของป้า ที่บิดาได้รับอสังหาริมทรัพย์เป็นจำนวนมากใกล้วีทแธมสเตดในฮาร์ตฟอร์ดเชอร์

แอ็พสลีย์มีความตื่นตาตื่นใจกับเรื่องราวของความสำเร็จของบิดา และมีความรู้สึกว่าต้องพยายามดำเนินชีวิตตามตัวอย่างที่บิดาสร้างไว้ ในเดือนกันยายน ค.ศ. 1907, เอ็ดเวิร์ด เอเดรียน วิลสันมาพบปะกับกัปตันโรเบิร์ต ฟอลคอน สกอตต์ที่บ้านของเรจินาลด์ สมิธเพื่อเจรจากันเรื่องโครงการสำรวจทวีปแอนตาร์กติกา แอ็พสลีย์ผู้เป็นลูกพี่ลูกน้องของเรจินาลด์ที่มาเยี่ยมอยู่พอดีจึงอาสาเข้าร่วมโครงการ

## อ้างอิง

**The Worst Journey in the World* (1922)
**T.&nbsp;E. Lawrence, by His Friends* (1937)

## แหล่งข้อมูลอื่น
* 
* 
* Review of Sara Wheeler's biography
* Review of ''The Worst Journey in the World'' at The Open Critic
* The Worst Journey in the World (BBC Radio 4 adaptation)

หมวดหมู่:นักสำรวจชาวอังกฤษ
หมวดหมู่:บุคคลในคริสต์ศตวรรษที่ 20
หมวดหมู่:บุคคลจากเบดฟอร์ด
วิดีโอโฟน

**"วิดีโอโฟน"** () เป็นเพลงของนักร้องอาร์แอนด์บีชาวอเมริกัน บียอนเซ่ โนวส์ จากผลงานสตูดิโออัลบั้มชุดที่ 3 *[[ไอแอม... ซาชาเฟียร์ส]]* (2551) เป็นซิงเกิลที่ 8 จากอัลบั้มนี้ ก่อนที่จะออกเป็นซิงเกิลเพลงนี้ติดชาร์ตในช่วงปลาย พ.ศ. 2551 เนื่องจากมียอดดิจิทัลดาวน์โหลดสูง เพลงถูกส่งไปให้สถานีวิทยุในสหรัฐอเมริกาเมื่อวันที่ 22 กันยายน พ.ศ. 2552 และออกขายเป็นซีดีเมื่อ 22 กันยายน แต่ก็เลื่อนเป็น 17 พฤศจิกายน พ.ศ. 2552 มิวสิกวิดีโอยังได้นักร้องป็อป เลดีกากา มาร้อง และมีเพลงรีมิกซ์อยู่ในดีลักซ์อัลบั้ม ที่จะออกขายวันที่ 23 พฤศจิกายน พ.ศ. 2552

## รายชื่อเพลง
;U.S. CD single (UPC:886975929528) 
# "วิดีโอโฟน" (Album Version) – 3:35
# "วิดีโอโฟน" (Instrumental) – 3:27

;Universal Digital EP   (Released November 20, 2009) 
# "วิดีโอโฟน" - 3:35   (French & UK Edition only) 
# "Video Phone (Extended Remix)" (featuring Lady GaGa) - 5:04
# "Why Don't You Love Me" - 3:37   (US Edition only) 
# "Poison" - 4:04

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรองและยอดขาย

## ประวัติการจำหน่าย

## อ้างอิง

หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2552
หมวดหมู่:เพลงของบียอนเซ่ โนวส์
หมวดหมู่:เพลงของเลดีกากา
หมวดหมู่:เพลงอเมริกัน
อาณาจักรโคกูรยอใหม่

**อาณาจักรโคกูรยอใหม่ หรือ แคว้นแทบง** (; ค.ศ. 901 - ค.ศ. 918) เป็นหนึ่งในสามอาณาจักรหลังของเกาหลีซึ่งประกอบไปด้วยอาณาจักรแพ็กเจใหม่ อาณาจักรรวมชิลลา และราชอาณาจักรโคกูรยอใหม่ได้รับการสถาปนาโดยพระเจ้ากุง เย ในปี ค.ศ. 901 และหลังจากพระเจ้ากุงเยถูกสำเร็จโทษ วังกอนจึงขึ้นเป็นกษัตริย์องค์ต่อมาในปี ค.ศ. 935 ภายหลังวังกอนสามารถโจมตีอาณาจักรแพ็กเจใหม่และอาณาจักรรวมชิลลา ได้จึงรวมแผ่นดินแล้วเปลี่ยนชื่อเป็นอาณาจักรโครยอ แล้วเปลี่ยนพระนามเป็นพระเจ้าแทโจ    

## อ้างอิง
หมวดหมู่:รัฐสิ้นสภาพในทวีปเอเชีย
หมวดหมู่:ประวัติศาสตร์เกาหลี
หมวดหมู่:รัฐสิ้นสภาพในเอเชียตะวันออก
หมวดหมู่:รัฐสิ้นสภาพในประวัติศาสตร์เกาหลี
โนพลอมแพลม

***โนพลอมแพลม*** เป็นสตูดิโออัลบั้มเดี่ยวชุดที่ 4 ของ ยืนยง โอภากุล หรือ แอ๊ด คาราบาว แต่เป็นชุดแรกที่ใช้ชื่อจริงบนปกเทป

เดิมแอ๊ดกำหนดวางจำหน่ายอัลบั้มในวันที่ 1 ตุลาคม พ.ศ. 2533 แต่ติดเงื่อนไขที่มีเพลงซึ่งไม่ผ่านความเห็นชอบจากคณะกรรมการบริหารวิทยุกระจายเสียงและวิทยุโทรทัศน์ (กบว.) อยู่ 3 เพลง คือ "ไอ้หำ" กับ "ขนม" ซึ่งถูกสั่งห้ามออกอากาศอย่างเด็ดขาด และ "โนพลอมแพลม" ซึ่งต้องแก้ไขอยู่หลายครั้ง โดยใช้เวลาครึ่งเดือน จึงผ่านการอนุมัติให้สามารถออกอากาศทางวิทยุและโทรทัศน์ได้ เนื่องจากต้องใช้ในการโฆษณาสินค้าชนิดหนึ่ง จึงออกวางจำหน่ายอย่างเป็นทางการในปลายเดือนพฤศจิกายน โดยเป็นอัลบั้มชุดแรกของค่ายเพลง *[[ดี-เดย์ เอ็นเทอร์เทนเมนท์]]* (ปัจจุบัน วอร์นเนอร์ มิวสิค ไทยแลนด์ ถือลิขสิทธิ์ผลงานเพลงที่ทำกับดี-เดย์ เพื่อวางจำหน่ายซ้ำ)

เพลงต่าง ๆ ในอัลบั้ม แอ๊ดได้ตีแผ่ประเด็นต่าง ๆ ทั้งเรื่องที่เกี่ยวข้องกับการเมือง เศรษฐกิจ สังคม และสิ่งแวดล้อม แต่ไม่มีเพลงเกี่ยวกับความรักเช่นในอัลบั้มก่อน ๆ โดยประกาศจุดยืนตรงข้ามกับรัฐบาล (สมัย พลเอก ชาติชาย ชุณหะวัณ เป็นนายกรัฐมนตรี) มีเพลงที่พอจะเป็นที่รู้จักและมีการเผยแพร่สืบต่อกันมา อย่างเช่น "สืบทอดเจตนา" ซึ่งแต่งขึ้นเพื่อรำลึกแด่ สืบ นาคะเสถียร ที่ฆ่าตัวตายเมื่อวันที่ 1 กันยายน พ.ศ. 2533 เพื่อเรียกร้องให้สังคมไทยเห็นความสำคัญของการอนุรักษ์ทรัพยากรธรรมชาติ นำไปสู่การประชุมเพื่อกำหนดมาตรการป้องกันการบุกรุกป่าห้วยขาแข้งในอีก 2 สัปดาห์หลังสืบฆ่าตัวตาย และทำให้องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ประกาศให้เขตรักษาพันธุ์สัตว์ป่าทุ่งใหญ่นเรศวรและห้วยขาแข้ง ที่สืบเคยเป็นหัวหน้า เป็นแหล่งมรดกโลกในปีถัดมา (พ.ศ. 2534)

อัลบั้มชุดนี้ได้รับรางวัลสีสันอะวอร์ดส์ สาขาอัลบั้มยอดเยี่ยม ประจำปี พ.ศ. 2533 ซึ่งเป็นครั้งแรกที่กำหนดรางวัลนี้ขึ้นมาและยังใช้กันเรื่อยมาจนถึงปัจจุบัน โดยคณะกรรมการให้เหตุผลว่า ดนตรีมีความหนักแน่นขึ้น พร้อมกับเนื้อหาที่เข้มข้นยิ่งขึ้น แสดงตัวตนของแอ๊ดได้อย่างเด่นชัดที่สุด

ในปี พ.ศ. 2562 เพลงโนพลอมแพลมได้นำมาทำเนื้อร้องใหม่อีกครั้ง ในชื่อเพลง "ชาติพัฒนา โนพรอบแบลม" เพื่อใช้เป็นส่วนหนึ่งในการหาเสียงของพรรคชาติพัฒนา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

## รายชื่อเพลงในอัลบั้ม
  
# โนพลอมแพลม
# ไอ้หำ
# เขื่อน
# สนั่นป่า
# มากะพระ
# สืบทอดเจตนา
# ภควัทคีตา
# ขนม
# แมงกะไซด์
# ยืนยง

## ผู้ร่วมงาน
# ยืนยง โอภากุล (แอ๊ด คาราบาว) : แต่งเพลงทั้งหมดในอัลบั้มนี้, กีตาร์, ร้องนำ
# อนุพงษ์ ประถมปัทมะ (อ๊อด คาราบาว) : เบส
# พงศ์พรหม สนิทวงศ์ ณ อยุธยา (ปุ้ม ตาวัน) : คีย์บอร์ด, เรียบเรียง
# วงศกร รัศมิทัต (ต้น แมคอินทอช/ตาวัน) : กลองไฟฟ้า
# กิตติพันธ์ ปุณกะบุตร (หมู ตาวัน) : คีย์บอร์ด
# น้อย สตาร์ไบรท์ : ออร์แกน เพลง ยืนยง
# พงษ์เทพ กระโดนชำนาญ (หมู) : ให้เสียงช่วงโซโล่เพลง ขนม
# อนุพงษ์ ประถมปัทมะ, เอก, ตาวัน : มิกซ์เสียง

## เชิงอรรถ


## อ้างอิง

## ข้อความในอัลบั้ม




หมวดหมู่:คาราบาว
หมวดหมู่:อัลบั้มเพลงไทยในปี พ.ศ. 2533
หมวดหมู่:อัลบั้มเพลงเพื่อชีวิต
กบฏรักจอมแผ่นดิน

**กบฏรักจอมแผ่นดิน** (; ) เป็น ภาพยนตร์เกาหลี อิงประวัติศาสตร์ที่สร้างจากเรื่องจริงในสมัยพระเจ้ายอนซัน แห่ง ราชวงศ์โชซ็อน โดยอิงจากข้อความเล็ก ๆ ใน พงศาวดารราชวงศ์โชซ็อน ที่เล่าถึงความสัมพันธ์ระหว่างพระเจ้ายอนซันกับนักแสดงละครเร่หนุ่ม 2 คนได้แก่ จางแซง และ กองกิล ออกฉายเมื่อวันที่ 29 ธันวาคม ค.ศ. 2005 นำแสดงโดยนักแสดงหนุ่ม ลี จุนกิ

## แหล่งข้อมูลอื่น
* Official Website  (Taiwan)
* Official Website  
* 
* Review at koreanfilm.org
* Preview TIFF 2006 at Discovery: 2006 Toronto Film Festival, September 7, 2006
* China bans 'King and the Clown' 
* OST (page translated from Chinese)
* Awards 

หมวดหมู่:ภาพยนตร์เกาหลีใต้ที่ออกฉายในปี พ.ศ. 2548
หมวดหมู่:ภาพยนตร์เกาหลี
หมวดหมู่:ตัวละครที่เป็นตัวตลก
หมวดหมู่:ตัวละครที่เป็นพระมหากษัตริย์
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ภาษาเกาหลีในคริสต์ทศวรรษ 2000
หมวดหมู่:ภาพยนตร์ที่ถ่ายทำในประเทศเกาหลีใต้
หมวดหมู่:ภาพยนตร์ที่มีฉากในยุคราชวงศ์โชซ็อน
หมึกตะขอหนวดยาว

**หมึกตะขอหนวดยาว** () หมึกตะขอหนวดยาวเป็นสปีชีส์ใหญ่ของหมึกตะขอ (Hooked squid (Onychoteuthidae) ) ที่เป็นสัตว์ทะเลประเภทที่ไม่มีกระดูกสันหลัง ที่อยู่ในชั้นเซฟาโลพอดซึ่งเป็นชั้นของสัตว์ที่มีลำตัวอ่อนนิ่ม ลำตัวของหมึกตะขอหนวดยาวมีความยาวอย่างต่ำ 85 เซนติเมตร และบางครั้งอาจจะกว่า 1.15 เมตร ตัวที่ยาวที่สุดที่พบที่ในบริเวณแอนตาร์กติกาในปี ยาว ค.ศ. 2000 ยาว 2.3 เมตร หมึกตะขอหนวดยาวเป็นอาหารของปลาฉลามหลับ และ ปลาฉลามพอร์บีเกิล ที่บริโภคราว 21% และ 19% ของปริมาณเซฟาโลพอดตามลำดับ

## อ้างอิง

## ดูเพิ่ม
* Jarre, A., M.R. Clarke & D. Pauly 1991. Re-examination of growth estimates in oceanic squids: the case of *Kondakovia longimana* (Onychoteuthidae). *ICES Journal of Marine Science* **48**: 195–200.
* Lu, C.C. & R. Williams. 1994. *Kondakovia longimana* Filippova, 1972 (Cephalopoda: Onychoteuthidae) from the Indian Ocean sector of the Southern Ocean. *Antarctic Science* **6** (2) : 231–234.

หมวดหมู่:มหสัตว์
หมวดหมู่:เซฟาโลพอด
หมวดหมู่:หมึกกล้วย
หมึกเกลเชีย

**หมึกเกลเชีย** () หมึกเกลเชียเป็นสัตว์ทะเลสปีชีส์เดียวเท่าที่ทราบของสกุล Psychroteuthis ของวงศ์ Psychroteuthidae  เป็นสัตว์ไม่มีกระดูกสันหลัง ที่อยู่ในชั้นเซฟาโลพอดซึ่งเป็นชั้นของสัตว์ที่มีลำตัวอ่อนนิ่ม ถิ่นฐานธรรมชาติอยู่ในบริเวณริมฝั่งแอนตาร์กติกาและอเมริกาใต้ ลำตัวเมื่อโตเต็มที่ยาวราว 44 เซนติเมตร

## อ้างอิง

## ดูเพิ่ม
* Tree of Life web project: ''Psychroteuthis glacialis''

หมวดหมู่:เซฟาโลพอด
หมวดหมู่:หมึกกล้วย
เดอะไทมส์

thumb|จอห์น วอลเทอร์ ผู้ก่อตั้งและบรรณาธิการคนแรก
**เดอะไทมส์** () เป็นหนังสือพิมพ์รายวันภาษาอังกฤษ ที่ตีพิมพ์ในสหราชอาณาจักรตั้งแต่ ค.ศ. 1785 เดิมใช้ชื่อว่า *The Daily Universal Register* ก่อตั้งโดยจอห์น วอลเทอร์ ตีพิมพ์ฉบับแรกวันที่ 1 มกราคม ค.ศ. 1785 และเปลี่ยนชื่อเป็น *The Times* ตั้งแต่ฉบับที่ 941 วันที่ 1 มกราคม ค.ศ. 1788

ในปี ค.ศ. 1931 เดอะไทมส์ได้มอบหมายให้สแตนลีย์ มอร์ริสัน นักออกแบบตัวอักษรชาวอังกฤษ เป็นผู้ออกแบบไทป์เฟซชื่อ ไทมส์นิวโรมัน (Times New Roman) ร่วมกับบริษัทโมโนไทพ์ เพื่อใช้กับหนังสือพิมพ์มาจนถึงปัจจุบัน 

เดอะไทมส์ตีพิมพ์ด้วยกระดาษขนาดบรอดชีต เป็นเวลา 219 ปี และเปลี่ยนเป็นขนาดคอมแพค ตั้งแต่ ค.ศ. 2004 เพื่อดึงดูดผู้อ่านที่มีอายุน้อย และผู้โดยสารระบบขนส่งสาธารณะ ปัจจุบันตีพิมพ์ขนาดคอมแพคเฉพาะฉบับวันจันทร์-เสาร์ และขนาดบรอดชีตเฉพาะฉบับวันอาทิตย์

เดอะไทมส์เป็นหนังสือพิมพ์ในเครือเดียวกับ เดอะซันเดย์ไทมส์ จัดพิมพ์โดย Times Newspapers Limited บริษัทลูกของบริษัทนิวส์คอร์ปอเรชัน ของรูเพิร์ต เมอร์ด็อก ที่ซื้อหัวหนังสือพิมพ์ทั้งสองฉบับมาจากรอย ทอมสัน ตั้งแต่ ค.ศ. 1981 มียอดตีพิมพ์ฉบับละประมาณ 600,000 - 700,000 ฉบับ  เป็นหนังสือพิมพ์แนวเป็นกลาง และอนุรักษนิยม

เว็บไซต์ออนไลน์ของเดอะไทมส์ ใช้ชื่อว่า **ไทมส์ออนไลน์**

## อ้างอิง

## แหล่งข้อมูลอื่น

* เว็บทางการ 

หมวดหมู่:หนังสือพิมพ์ในสหราชอาณาจักร
หมวดหมู่:หนังสือพิมพ์รายวัน
แอนตาร์กติกซิลเวอร์ฟิช

**แอนตาร์กติกซิลเวอร์ฟิช** () แอนตาร์กติกซิลเวอร์ฟิชเป็นปลาทะเลประเภทปลากระดูกแข็งในอันดับปลากะพง ปลาในมหาสมุทรแอนตาร์กติกาเป็นปลาที่สามารถผลิตโปรตีนต้านความแข็งตัวเป็นน้ำแข็งเพื่อทำให้ปรับตัวอยู่ได้ในบริเวณที่มีน้ำเย็นจัด

## อ้างอิง

หมวดหมู่:ปลาที่พบในมหาสมุทรแอนตาร์กติก
หมวดหมู่:ปลาน้ำเค็ม
บอลด์โนโทเธน
โรเบิร์ต เวนทูรี

**โรเบิร์ต ชาร์ล เวนทูรี จูเนียร์** () เกิดเมื่อวันที่ 25 มิถุนายน ค.ศ. 1925 ในฟิลาเดลเฟีย เป็นสถาปนิกชาวอเมริกัน ผู้ก่อตั้งบริษัท เวนทูรี, สก็อต บราวน์และเพื่อน โรเบิร์ต เวนทูรีและภรรยาของเขา เดนิส สก็อต บราวน์ ถือว่าเป็นผู้มีบทบาทกับสถาปนิกในศตวรรษที่ 20 ผ่านผลงานของทั้งคู่ด้านสถาปัตยกรรมและผัง และทฤษฎีการเขียนและการสอน เวนทูรีได้รับรางวัลพริตซ์เกอร์ ในด้านสถาปัตยกรรมในปี ค.ศ. 1991 เขายังเป็นคนคิดหลักปฏิบัติ "น้อยเป็นการน่าเบื่อ" (Less is a bore) ซึ่งต่อต้านคำกล่าวอันมีชื่อเสียงของลุดวิก มีส ฟาน เดอร์ โรห์ ที่ว่า "น้อยดีกว่ามาก" (less is more) เวนทูรีอาศัยอยู่ในฟิลาเดลเฟียกับเดนิส สก็อต บราวน์ มีบุตรด้วยกัน 1 คนชื่อ เจมส์ เวนทูรี

## อ้างอิง

หมวดหมู่:สถาปนิกชาวอเมริกัน
หมวดหมู่:ผู้ได้รับรางวัลพริตซ์เกอร์
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากฟิลาเดลเฟีย
ภาษาเชโรกี

**ภาษาเชโรกี** หรือ **จาลากี** (,  ) เป็นภาษาที่อยู่ในความเสี่ยงถึงใกล้สูญ ภาษาอิระควอย และภาษาแม่ของชาวเชโรกี *[[Ethnologue]]* ระบุว่ามีผู้พูดภาษาเชโรกี 1,520 คนจากชาวเชโรกี 376,000 คนใน ค.ศ. 2018 ในขณะที่การนับโดยสามเผ่าเชอโรกีใน ค.ศ. 2019 บันทึกได้ประมาณ 2,100 คน จำนวนผู้ที่สามารถพูดภาษานี้ได้มีจำนวนลดลง แต่ละเดือนมีผู้พูดภาษาเชโรกีอย่างชำนาญเสียชีวิตประมาณ 8 คน และในบรรดาผู้ที่มีอายุไม่เกิน 40 ปีมีเพียงไม่กี่คนเท่านั้นที่พูดภาษานี้ได้ชำนาญ ยูเนสโกรายงานว่า ภาษาย่อยเชโรกีมรโอคลาโฮมาอยู่ในสถานะ "มีความเสี่ยงแน่นอน" และอีกภาษาย่อยหยึ่งทางตอนเหนือในรัฐนอร์ทแคโรไลนามีสถานะ "มีความเสี่ยงอย่างมาก" ภาษาย่อยตอนล่างที่เคยมีผู้พูดในชายแดนรัฐเซาท์แคโรไลนา–จอรเจีย สูญหายไปตั้งแต่ประมาณ ค.ศ. 1900 สถานการณ์เลวร้ายเกี่ยวกับอนาคตของภาษาย่อยที่เหลืออีกสองภาษา ทำให้สภาสามเผ่าเชโรกีประกาศภาวะฉุกเฉินในเดือนมิถุนายน ค.ศ. 2019 เพื่อเรียกร้องให้เพิ่มความพยายามในการฟื้นฟูภาษานี้

ภาษาเชโรกีเป็นภาษาคำควบกล้ำมากพยางค์ (polysynthetic language) ซึ่งเป็นภาษาเดียวในภาษากลุ่มอิระควอยตอนใต้ แบะใช้ระบบการเขียนที่เป็นชุดตัวหนังสือพยางค์จำเพาะ เนื้องจากเป็นภาษาคำควบกล้ำมากพยางค์ ทำให้ภาษาเชโรกีมีความแตกต่างจากตระกูลภาษาอินโด-ยูโรเปียนอย่างมาก และอาจเป็นเรื่องยากสำหรับผู้เรียนที่เป็นผู้ใหญ่

## ตัวอย่าง
จากปฏิญญาสากลว่าด้วยสิทธิมนุษยชน:

:
:
:มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ

:
:
:ต่างในตนมีเหตุผลและมโนธรรม

:
:
:และควรปฏิบัติต่อกันด้วยจิตวิญญาณแห่งภราดรภาพ

## หมายเหตุ

## อ้างอิง

## แหล่งข้อมูลอื่น

* Cherokee-English Dictionary Online Database
* Cherokee wordlist lookup
* Cherokee Nation Dikaneisdi (Word List)
* Cherokee numerals
* Cherokee&nbsp;– Sequoyah transliteration system&nbsp;– online conversion tool
* Unicode Chart
* [Cherokee Nation ᏣᎳᎩ ᎦᏬᏂᎯᏍᏗ ᏖᎩᎾᎶᏥ ᎤᎾᏙᏢᏅᎢ (Tsalagi Gawonihisdi teginalotsi unadotlvnvi / Cherokee Language Technology](https://web.archive.org/web/20150930042006/http://www.cherokee.org/languagetech/en-us/%E1%8E%A3%E1%8F%AA%E1%8F%85%E1%8F%92(home).aspx)

เชโรกี
เชโรกี
เดอะริชแมนทอย

**เดอะริชแมนทอย** () หรือเรียกย่อ ๆ ว่า **TRMT** วงดนตรีในสังกัดสมอลล์รูม มีเพลงที่ได้รับความนิยม เช่น แดนสวรรค์คอยอยู่ ม้าป่า สะดุดรัก กระเป๋าแบนแฟนยิ้ม และ อ๊อด อ๊อด

## ประวัติ

## สมาชิก
### สมาชิกปัจจุบัน

### สมาชิกในอดีต

## ผลงาน
### ซิงเกิล

### สตูดิโออัลบั้ม

### ผลงานอื่น ๆ
* เพลง "สาวรำวง" และ "ดาวเด่น" ในอัลบั้ม Showroom สังกัด จีนี่เรคอร์ดส (พ.ศ. 2547)
* เพลง "คนใจง่าย" เป็นเพลง Cover ของไอซ์ ศรัณยู ในอัลบั้ม Sanamluang Connect 02 สังกัด สนามหลวงมิวสิก (พ.ศ. 2550)
* เพลง "ผู้ชนะที่พ่ายแพ้" แต่งขึ้นเนื่องจากสถานการณ์ความขัดแย้งทางการเมือง (พ.ศ. 2551)
* เพลง "แต่งงานกันเด้อ" feat. หม่ำ จ๊กมก เพลงประกอบภาพยนตร์ แหยม ยโสธร 2 (พ.ศ. 2552)
* เพลง "ซุปเปอร์แฟน" เพลงประกอบภาพยนตร์ 8E88 แฟนลั้ลลา (พ.ศ. 2553)
* เพลง "หัวใจไม่กระดึ๊บ" เพลงประกอบภาพยนตร์ กระดึ๊บ (พ.ศ. 2553)
* มิวสิกวิดีโอ เพลง "ขอความสุขคืนกลับมา" (พ.ศ. 2553)
* เพลง "แบ่ง" เพลงประกอบภาพยนตร์ ยักษ์ (พ.ศ. 2555)
* เพลง "แฟนคันแรก" (ร่วมกับ โฟร์-มด ในอัลบั้ม "Club FM" ของโฟร์-มด) (พ.ศ. 2556)
* เพลง "บัวลอย" OST. คาราบาว เดอะซีรีส์ (พ.ศ. 2556)
* เพลง "คนจนผู้ยิ่งใหญ่" OST. คาราบาว เดอะซีรีส์ (พ.ศ. 2556)
* เพลง "อยากบอกรัก" (เพลงประกอบโฆษณา เดนทีน ร่วมกับ อุรัสยา เสปอร์บันด์) (พ.ศ. 2556)
* เพลง "มหาลัย" OST. คาราบาว เดอะซีรีส์ (พ.ศ. 2557)
* เพลง "ลบ" ประกอบโฆษณา ปากกาลบคำผิด ตราช้าง
* เพลง "บินถลาลม" OST. โปรเจกต์ เอส เดอะซีรีส์ ตอน SOS Skate ซึม ซ่าส์
* เพลง "จงปราบปรามให้สิ้นซาก" เพลงประกอบการ์ตูน TOMICA ฮีโร่ เรสคิวฟอร์ซ
* เพลง "พลังแห่งเกคิ" เพลงประกอบการ์ตูน ขบวนการหมัดสรรพสัตว์ เกคิเรนเจอร์

## คอนเสิร์ต
* **[[กระทิงแดง]] [V] The Richman Toy อ๊อดทะลุเป้า คอนเสิร์ตกลางแจ้ง แต่แสดงในร่ม** โดย แชนแนลวีไทยแลนด์ 5 มิถุนายน 2553 ณ อินดอร์สเตเดียม สนามกีฬาหัวหมาก
* 35 ปี คาราบาว 27 สิงหาคม 2559 ณ อิมแพ็ค อารีน่า เมืองทองธานี
* 199X Concert 21 มกราคม 2560 ณ สถานีรถไฟฟ้าแอร์พอร์ต เรล ลิงก์ มักกะสัน

## รางวัล
* รางวัลศิลปินกลุ่มยอดเยี่ยม คมชัดลึก อวอร์ด ครั้งที่ 7
* รางวัลศิลปินกลุ่มยอดเยี่ยม สตาร์เอนเตอร์เทนเมนต์อวอร์ดส 2009

## ข้อมูลเพิ่มเติม
* เสียงเหน่อของแจ๊ปได้แรงบันดาลใจมาจาก บ๊อบ ดีแลน
* ปกอัลบั้ม ลำนำสะดิ้งเลิฟยู และมิวสิกวิดีโอเพลง กระเป๋าแบนแฟนยิ้ม ถ่ายทำที่สถานีรถไฟกรุงเทพ (หัวลำโพง)
* การออกแบบแพ็กเกจซิงเกิล "กระเป๋าแบนแฟนยิ้ม" ได้แรงบันดาลใจจากเช็คช่วยชาติของรัฐบาล
* เพลง กฎแห่งกรรม ในอัลบั้ม ลำนำสะดิ้งเลิฟยู แต่งโดย รัฐ พิฆาตไพรี มือกีตาร์แทททูคัลเลอร์ เพื่อตอบแทนที่แจ๊ปแต่งเพลง Cinderella ให้วงของเขาในอัลบั้ม "ชุดที่ 8 จงเพราะ" ซึ่งต่อมาได้นำไปประกอบภาพยนตร์เรื่อง 9 วัด
* อัคราวิชญ์มีอีกหน้าที่หนึ่งเป็นครูสอนเบสและการรวมวงขนาดเล็กที่วิทยาลัยดุริยางคศิลป์ มหาวิทยาลัยมหิดล
* วีรณัฐ (แจ๊ป) เป็นเจ้าของร้านขายเสื้อผ้า "ม้าป่า" ที่ตลาดนัดจตุจักร ซึ่งเสื้อผ้าของร้านแจ๊ปได้นำมาใช้ในวงด้วย
* กิฟท์ วสุ ปาลิโพธิ เรียนดนตรีที่โรงเรียนดนตรีเกษตรศิลป์ ถนนสามัคคี จังหวัดนนทบุรี

## อ้างอิง

## แหล่งข้อมูลอื่น
* 

หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีอินดี้ร็อก
หมวดหมู่:ศิลปินสังกัดสมอลล์รูม
พิพิธภัณฑ์โซโลมอน อาร์. กุกเกนไฮม์

**พิพิธภัณฑ์ โซโลมอน อาร์. กุกเกนไฮม์** () เปิดเมื่อวันที่ 21 ตุลาคม ค.ศ. 1959 เป็นหนึ่งในพิพิธภัณฑ์ที่เป็นที่รู้จักที่สุดในนครนิวยอร์กและเป็นจุดสังเกตทางสถาปัตยกรรมที่สำคัญที่สุดแห่งหนึ่ง ออกแบบโดยแฟรงก์ ลอยด์ ไรต์ โดยอาจเรียกง่าย ๆ ว่า "กุกเกนไฮม์" เป็นพิพิธภัณฑ์ที่มีผลงานศิลปะแบบ ศิลปะอิมเพรสชันนิสม์ ศิลปะอิมเพรสชันนิสม์สมัยหลัง ศิลปะสมัยใหม่ยุคแรก และศิลปะร่วมสมัย และยังมีการจัดนิทรรศการพิเศษระหว่างปี อาคารตั้งอยู่แถบอัปเปอร์อีสต์ไซด์ในนครนิวยอร์ก และเป็นพิพิธภัณฑ์แห่งที่ 2 ที่เปิดโดยมูลนิธิโซโลมอน อาร์. กุกเกนไฮม์ที่ก่อตั้งในปี ค.ศ. 1937 

อาคารพิพิธภัณฑ์โซโลมอน อาร์. กุกเกนไฮม์ และอาคารอีกเจ็ดแห่งที่ออกแบบโดยแฟรงก์ ลอยด์ ไรต์ได้รับขึ้นทะเบียนเป็นมรดกโลก *"[[สถาปัตยกรรมศตวรรษที่ 20 ของแฟรงก์ ลอยด์ ไรต์]]"* เมื่อเดือนกรกฎาคม 2019

## อ้างอิง

หมวดหมู่:สิ่งก่อสร้างโดยแฟรงก์ ลอยด์ ไรต์
หมวดหมู่:พิพิธภัณฑ์ในสหรัฐ
หมวดหมู่:สิ่งก่อสร้างในรัฐนิวยอร์ก
หมวดหมู่:แหล่งมรดกโลกในสหรัฐ
หมวดหมู่:แหล่งมรดกโลกทางวัฒนธรรม
จูเลีย มุลล็อก

**จูเลีย มุลล็อก** (, ; 18 มีนาคม พ.ศ. 2471 – 26 พฤศจิกายน พ.ศ. 2560) หรือชื่อภาษาเกาหลีว่า **อี จู-อา** () เป็นหญิงชาวอเมริกันผู้เคยเป็นพระชายาของเจ้าชายกูแห่งเกาหลี ภายหลังได้หย่าร้างกัน

## ประวัติ
[thumb|left|จูเลียและพระสวามี ณ [พระราชวังชังด็อก พ.ศ. 2503]]
### ชีวิตตอนต้น
จูเลียเกิดที่รัฐเพนซิลเวเนีย สหรัฐในครอบครัวชาวอเมริกันเชื้อสายยูเครน บางแห่งว่าเธอเป็นชาวอเมริกันเชื้อสายเยอรมัน เธอพบกับเจ้าชายกูครั้งแรกขณะทำงานสถาปนิกในสำนักงานของไอ. เอ็ม. เพ เธอออกจากงานและตัดสินใจจะย้ายไปอยู่ประเทศสเปน จึงปิดประกาศขายห้องชุด เมื่อเจ้าชายกูเห็นใบปิดดังกล่าวจึงเข้าไปดูห้องชุดนั้น แทนที่พระองค์จะซื้อแต่กลับกลายเป็นว่าพระองค์ชวนให้จูเลียอยู่ต่อ ทั้งนี้บิดามารดาของจูเลียซึ่งมาจากยูเครนสนใจในตัวเจ้าชายกูที่สามารถตรัสคำรัสเซียได้ไม่กี่คำจากที่ทรงทราบมาจากสหายร่วมชั้นเรียนชาวยูเครน

### เสกสมรส
จูเลียเข้าพบกับมกุฎราชกุมารอึนและมกุฎราชกุมารีพังจาในปี พ.ศ. 2501 ต่อมาเจ้าชายกูและจูเลียได้หมั้นหมายกันในเดือนพฤษภาคมปีเดียวกัน ก่อนเสกสมรสกัน ณ โบสถ์ยูเครนคาทอลิกนักบุญจอร์จในนิวยอร์ก เมื่อวันที่ 25 ตุลาคม พ.ศ. 2502 แต่ไม่เคยประกอบพิธีเสกสมรสตามประเพณีเกาหลีเลย

จูเลียได้ตามเสด็จเจ้าชายกูกลับประเทศเกาหลีใต้เมื่อวันที่ 15 มิถุนายน พ.ศ. 2506 โดยประทับอยู่ในพระตำหนักนักซ็อนภายในพระราชวังชังด็อกในโซล ร่วมกับพระสวามีและเจ้าหญิงพังจา ระหว่างนี้เธอได้ทำงานกับองค์กรการกุศลหลายแห่ง ทั้งรับยูจีเนีย อึนซุก (Eugenia Unsuk) หรือ อี อึน-ซุก (, ) และอี ว็อน (, ) เป็นบุตรบุญธรรม เธอปฏิบัติตนในฐานะเจ้าหญิงในการช่วยเหลือคนพิการและผู้ยากไร้ กระนั้นเธอกลับมีความสัมพันธ์ที่ไม่ราบรื่นกับอี พัง-จา พระชนนีของอี กูสักเท่าไร 

ภายหลังเจ้าชายกูได้ขอหย่ากับจูเลียเมื่อปี พ.ศ. 2525 หลังได้รับแรงกดดันจากพระราชวงศ์เรื่องการประสูติกาลพระทายาท เธอได้เดินทางกลับไปฮาวายเมื่อปี พ.ศ. 2538

### ปัจฉิมวัย
ในปี พ.ศ. 2541 เธอมีภาวะสมองขาดเลือด ส่งผลให้เป็นอัมพาตซีกซีกขวา กระนั้นเธอยังคงใช้ชีวิตไปมาระหว่างฮาวายกับเกาหลีใต้อยู่เป็นนิจ หลังการหย่ากับภัสดา เธอยังคงเปิดร้านขายเสื้อโดยนำรายได้ไปช่วยเหลือด้านการกุศล ต่อมาจูเลียได้ประกอบพิธีกรรมคติขงจื๊อตามพระราชประเพณี ณ ศาลเจ้าชงมโย เมื่อวันที่ 1 พฤษภาคม พ.ศ. 2548 ร่วมกับคว็อน ฮี-ซุน นางสนองพระโอษฐ์ และเจ้าหญิงแฮว็อน พระธิดาในเจ้าชายอีฮวา

จูเลีย มุลล็อกเสียชีวิตอย่างเดียวดายเมื่อวันที่ 26 พฤศจิกายน พ.ศ. 2560 ณ สถานพยาบาลแห่งหนึ่งในรัฐฮาวาย สหรัฐ ศาสตราจารย์อี นัม-จู สหายคนสนิทของจูเลียกล่าวว่า *"เธอ [จูเลีย] มีความประสงค์ที่จะถูกฝังศพในเกาหลีใต้ แต่ฉันได้ยินมาว่าศพถูกฌาปนกิจไปแล้ว ส่วนเถ้ากระดูก บุตรสาวบุญธรรมของเธอจะนำไปลอยอังคารในมหาสมุทรแปซิฟิก"*

## ในวัฒนธรรมร่วมสมัย
ในเดือนเมษายน พ.ศ. 2549 ยูนิเวอร์แซลสตูดิโอ (Universal Studios) ได้สนใจที่จะทำภาพยนตร์ชีวประวัติของจูเลีย มุลล็อกในชื่อ *The Julia Project* ด้วยความร่วมมือกับ แอลเจ. ภาพยนตร์ ของประเทศเกาหลีใต้ โดยในเดือนสิงหาคม พ.ศ. 2549 ได้ประกาศว่าดีปา เมห์ตา (Deepa Mehta) ได้คัดเลือกเป็นผู้กำกับ

## อ้างอิง

## แหล่งข้อมูลอื่น
*Digital Chosunilbo  — English edition
*  An interview, 2006, with Princess Julia 

หมวดหมู่:ชาวอเมริกันเชื้อสายยูเครน
หมวดหมู่:ราชวงศ์โชซ็อน
หมวดหมู่:บุคคลจากรัฐเพนซิลเวเนีย
หมวดหมู่:เจ้าหญิงเกาหลี
เวนิส (แก้ความกำกวม)

**[[เวนิส]]** () เป็นเมืองหลวงของแคว้นเวเนโต ประเทศอิตาลี  ในความหมายทางประวัติศาสตร์ อาจหมายถึง สาธารณรัฐเวนิส

**เวนิส** ยังสามารถหมายถึง
* เวนิส (รัฐแคลิฟอร์เนีย)
* เวนิส (รัฐฟลอริดา)
* เวนิส (รัฐอิลลินอยส์)
* เวนิส (รัฐลุยเซียนา)
* เวนิส (รัฐนิวยอร์ก)
* เวนิส บ.ข.ส. นักมวยชาวไทย
* เวนิสวานิช (The Merchant of Venice) บทละครของวิลเลียม เชกสเปียร์ 

หมวดหมู่:หน้าแก้ความกำกวมชื่อสถานที่
นาฬิกาปลุก

thumb|นาฬิกาปลุก
**นาฬิกาปลุก** คือ นาฬิกาที่ถูกออกแบบมาเพื่อสร้างเสียงที่ดังเป็นพิเศษในเวลาที่กำหนด โดยมีจุดประสงค์เพื่อปลุกผู้ที่นอนหลับหรืองีบหลับเป็นเวลาสั้น ๆ ให้ตื่นขึ้น หรืออาจใช้ในการเตือนความจำก็ได้เช่นกัน สำหรับการปิดเสียงของนาฬิกาปลุก จะต้องกดปุ่มหรือด้ามบนตัวนาฬิกา รวมไปถึงนาฬิกาที่สามารถปิดเสียงเองได้เมื่อเวลาผ่านไป นาฬิกาปลุกแบบอนาล็อกอาจมีเข็มนาฬิกาพิเศษที่สามารถใช้กำหนดเวลาปลุกได้

นาฬิกาปลุกในสมัยโบราณใช้เสียงกระดิ่ง และในยุคดิจิทัล นาฬิกาสามารถใช้เสียงอื่นแทนได้ ซึ่งส่วนใหญ่เป็นเสียงบี๊บ นอกจากนั้นเป็นเสียงหัวเราะ เสียงดนตรี เสียงไก่ขัน นาฬิกาปลุกสมัยใหม่อาจมีให้เลือกมากกว่า 1 เสียง นาฬิกาปลุกอีกประเภทใช้เสียงจากวิทยุ ซึ่งจะเริ่มเล่นเมื่อถึงเวลาที่กำหนด

หมวดหมู่:การนอน
หมวดหมู่:นาฬิกา
คูลแอนด์เดอะแก๊ง

**คูลแอนด์เดอะแก๊ง** () เป็นวงดนตรีอเมริกันแนวอาร์แอนด์บี โซล ฟังก์และดิสโก้ ก่อตั้งวงในเจอร์ซีย์ซิตี รัฐนิวเจอร์ซีย์ สหรัฐอเมริกาในปี ค.ศ. 1964 วงมียอดขายผลงานอัลบั้มมากกว่า 120 ล้านชุด

สมาชิกของวงประกอบด้วย คริส แกร์ชาวอังกฤษ, พี่น้อง โรเบิร์ต เบลล์ (หรือ "Kool") ตำแหน่งเบสและโรนัลด์ เบลล์ ตำแหน่งเทเนอร์แซกโซโฟน, จอร์จ บราวน์ ตำแหน่งกลอง, โรเบิร์ต มิกเคนส์ ตำแหน่งทรัมเปต, เดนนิส โทมัส ตำแหน่งอัลโตแซกโซโฟน, เคลย์เดส ชาร์ล สมิธ ตำแหน่งกีตาร์ และริก เวสต์ฟลิด์ ตำแหน่งคีย์บอร์ด

ในปี ค.ศ. 1964 โรเบิร์ตก่อตั้งวงดนตรีที่ชื่อ Jazziacs ร่วมกับเพื่อน ๆ ในสมัยไฮสคูล พวกเขาเปลี่ยนชื่อมาเป็น Kool & the Gang และได้เซ็นสัญญากับจีน เรดด์ กับสังกัดใหม่ของเขาที่ชื่อ เรดโคชเรเคิดส์ ในปี ค.ศ. 1969 มีเพลงฮิตติดชาร์ตป็อปในผลงานอัลบั้มแรก

กับอัลบั้มในปี ค.ศ. 1973 ชุด Wild and Peaceful มีเพลงดังอย่าง "Jungle Boogie" และ "Hollywood Swinging" ต่อจากนั้นได้รับกระแสตอบรับที่ดีจากอัลบั้ม  *Light of Worlds*  ในปี 1974 และชุด *Spirit of the Boogie* ในปี 1975 ที่ถือเป็นอัลบั้มที่ประสบความสำเร็จที่สุดของวง กับซิงเกิลในปี 1975 ที่ชื่อ "Summer Madness" ทำให้วงเป็นที่จับตามอง หลังจากออกอัลบั้มนี้แล้ววงได้เปลี่ยนแนวเพลงจากฟังก์มาเป็นป็อปฟังก์แทน

ในปลายคริสต์ทศวรรษ 1970 ได้เปลี่ยนนักร้องนำคนใหม่เป็น เจมส์ "เจที" เทย์เลอร์ กับผลงานอัลบั้มในปี ค.ศ. 1979 ชุด *Ladies' Night* และในอัลบั้มในปี ค.ศ. 1980 ชุด *Celebrate!* ที่มีเพลงฮิตอันดับ 1 อย่างเพลง "Celebration" ได้ร่วมงานกับโปรดิวเซอร์ ยูเมียร์ ดีโอดาโต และยังมีเพลงดังในระดับนานาชาติเพลงอื่นในต้นคริสต์ทศวรรษ 1980 อย่างเช่น  "Big Fun," "Get Down on It" และ "Joanna"  ในอัลบั้มปี 1984 พวกเขายังมีเพลงฮิตอื่นอย่าง  "Fresh" และ "Cherish"

## อ้างอิง

หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีแจ๊สสัญชาติอเมริกัน
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:ศิลปินสังกัดเมอร์คิวรีเรเคิดส์
หมวดหมู่:กลุ่มดนตรีฟังก์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2507
ซีซีทีวี 22

**ซีซีทีวี 22** () เป็นช่องใน สถานีวิทยุโทรทัศน์กลางแห่งประเทศจีน ที่ออกอากาศด้วยระบบ HD โดยออกอากาศครั้งแรกเมื่อ พ.ศ. 2551 นำเสนอรายการสารคดี ละครโทรทัศน์ และได้ทำการถ่ายทอดรายการสำคัญ ๆ ได้แก่ โอลิมปิกฤดูร้อน 2008 พาราลิมปิกเกมส์ 2008 กีฬาแห่งชาติครั้งที่ 11 ที่ซานตง เอเชียนเกมส์ 2010 และ เอเชียนพาราเกมส์ 2010 ปัจจุบันได้ยุติการออกอากาศแล้ว โดยมีช่องซีซีทีวี 5+ มาแทนที่ เมื่อวันที่ 18 สิงหาคม พ.ศ. 2556

หมวดหมู่:ซีซีทีวี
วลาดีมีร์ นาโบคอฟ

**วลาดีมีร์ นาโบคอฟ** (, *Vladimir Vladimirovich Nabokov*) (22 เมษายน ค.ศ. 1899 – 2 กรกฎาคม ค.ศ. 1977) วลาดีมีร์ นาโบคอฟเป็นนักประพันธ์ชาวรัสเซีย เป็นนักเขียนนวนิยายและนักเขียนเรื่องสั้นชาวรัสเซีย

“*[[โลลิตา]]*” (ค.ศ. 1955) ถือกันว่าเป็นงานชิ้นสำคัญที่สุดชิ้นหนึ่งของนาโบคอฟที่แสดงความสามารถในการเล่นคำและรายละเอียดที่เป็นลักษณะการเขียนที่มีชื่อเสียงของนาโบคอฟ Modern Library ลำดับโลลิตาเป็นอันดับสี่ของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) และบันทึกความทรงจำชื่อ “*[[Speak, Memory]]*” อยู่ในอันดับที่แปดของประเภทงานเขียนทั่วไปโดยโมเดิร์นไลบรารี (Modern Library nonfiction list)

## อ้างอิง

## ข้อมูลเพิ่มเติม
* Biography
* *[http://www.libraries.psu.edu/nabokov/zembla.htm Zembla] * - The "official site of the International Vladimir Nabokov Society": Includes hyperlinked "Biography"  (2 pages) and comprehensive bibliography of works by and about Nabokov (accessible from its lefthand menu).
* Museums and exhibitions
** Nabokov Museum - in Saint Petersburg
** Nabokov Museum in Saint Petersburg 
** Nabokov under Glass - New York Public Library exhibit.
* Interviews
** page with English interviews collection
** ''The Paris Review'' - Nabokov interview
* ''The Atlantic Monthly'' - Review of *Nabokov's Butterflies*
* The Life and Works of Vladimir Nabokov  - a seminar from the New York Public Library
* ABC Radio National - ''The Book Show'' Dimitri discusses the fate of Nabokov's last unfinished work. 24 February 2008
* Nabokov 'Bookweb'  - with suggestions for further reading.
* Nabokov Family Web Online genealogy of the Nabokov family, by Dieter E. Zimmer.
* 
* Nabokov Online Journal 
* Nabokov Bibliography: All About Vladimir Nabokov in Print - By the author of the standard bibliography
* Images of Nabokov First Editions 
* - Russia Profile - A Literary Legend Resurfaces - about the last and unfinished work, “The Original of Laura.” 
* "Mr. Nabokov is not in his room" - Doron Rosenblum's pilgimage to Montreux, Ha'aretz, Sept. 18., 2009

หมวดหมู่:นักเขียนนวนิยายชาวรัสเซีย
หมวดหมู่:นักเขียนบทละครชาวรัสเซีย
หมวดหมู่:กวีชาวรัสเซีย
หมวดหมู่:กวีชาวอเมริกัน
หมวดหมู่:นักแปล
หมวดหมู่:นักวิพากษ์วรรณกรรม
หมวดหมู่:นักเขียนนวนิยายชาวอเมริกัน
หมวดหมู่:ชาวอเมริกันเชื้อสายรัสเซีย
*
หมวดหมู่:บุคคลจากเซนต์ปีเตอส์เบิร์ก
จุฬารัตน์ (วงดนตรี)

**จุฬารัตน์** เป็นวงดนตรีลูกทุ่งที่ประสบความสำเร็จมากวงหนึ่งในช่วงปี พ.ศ. 2500-2516 ก่อตั้งวงโดยครู มงคล อมาตยกุล ซึ่งท่านได้ตั้งขึ้นแทนวงดนตรีรำวงของครูมงคลที่ได้ยุบวงไป โดยในวงจุฬารัตน์นั้น ประกอบด้วย นักแต่งเพลง นักดนตรี และนักร้องมากมาย เช่น พร ภิรมย์, ปอง ปรีดา, ชาย เมืองสิงห์ และพนม นพพร เป็นต้น โดยมีนักร้องดัง 4 คนซึ่งมีฉายาว่า 4 ทหารเสือ วงจุฬารัตน ได้แก่ ปอง ปรีดา, กุง กาดิน (นคร ถนอมทรัพย์), พร ภิรมย์ และทูล ทองใจ เมื่อทางวงออกเดินสายเปิดการแสดงตามต่างจังหวัดก็ได้รับการตอบรับที่ดีจากแฟนเพลงอย่างดี ต่อมา เมื่อนักร้องที่มีชื่อเสียงของวงได้ลาออกไปเปิดวงดนตรีของตนเอง เช่น ชาย เมืองสิงห์ ครูมงคลก็อนุญาตและได้ตั้งชื่อวงดนตรีของศิษย์เอกว่า *จุฬาทิพย์* และกระแสความนิยมของทางวงจุฬารัตน์ก็เริ่มแผ่วเบาลง ในที่สุดครูมงคลก็ประกาศยุบวงจุฬารัตน์เป็นอันปิดตำนานวงดนตรีลูกทุ่งที่ประสบความสำเร็จมายาวนานกว่า 16 ปี

## ประวัติ
ก่อนหน้าที่จะตั้งวงดนตรีจุฬารัตน์เพลงไหนซึ่งอยู่ภายใต้การดูแลและเรียบเรียงของครูมงคล อมาตยกุล จะใช้ชื่อวงดนตรีว่า **"วงดนตรีชมพูฟ้าหรือวงดนตรีมงคล อมาตยกุล"** หรือใช้ชื่อวงดนตรีตามครูเพลงผู้แต่งเพลงก่อนที่จะมาเป็นวงดนตรีจุฬารัตน์ อย่างเต็มตัวเมื่อปี พ.ศ. 2500

ต่อมาเมื่อก่อตั้งวงดนตรีจุฬารัตน์ ก็จะมีชื่อวงดนตรีหลังเขา และ วงดนตรีลิงแดง เป็นนามวงดนตรีที่ถูกบรรจุลงในแผ่นเสียงอยู่หลายเพลงและหลายตราของแผ่นเสียง ซึ่งนามเหล่านี้เป็นการลงทุนทำเพลงของนักร้องในวงดนตรีจุฬารัตน์นั่นคือ ชาย เมืองสิงห์ แต่ยังอยู่ภายใต้การดูแลเรียบเรียงเพลงจากครูมงคล อมาตยกุล เป็นบางเพลง และส่วนมากจะเป็นผลงานการแต่งเพลงของ **สมเศียร พานทอง** ซึ่งคือชื่อนามสกุลจริงของชาย เมืองสิงห์นั่นเอง

## รายชื่อสมาชิกวงจุฬารัตน์
* มงคล อมาตยกุล
* สัมพันธ์ อุมากูล
* ร้อยแก้ว รักไทย
* ชาญชัย บัวบังศร
* พีระ ตรีบุปผา
* มนตรี แสงเอก
* เกษม สุวรรณเมนะ
* สมสกุล ยงประยูร
* วัลลภ วิชุกร
* ไชยยศ อมาตยกุล
* วงจันทร์ ไพโรจน์
* ทูล ทองใจ (น้อย ทองใจ)
* พร ภิรมย์
* นคร ถนอมทรัพย์
* ปอง ปรีดา
* เริง รัตนะ (แฉล้ม โกยทา)
* วันทนา สังข์กังวาล
* พล พรภักดี (สุรพล พรภักดี)
* ชัย อนุชิต
* ฉลอง วุฒิวัย (เด่น ดวงดี)
* สุชาติ เทียนทอง
* ชาย เมืองสิงห์ (สมเศียร พานทอง)
* สัญญา จุฬาพร
* ประจวบ จำปาทอง
* มนัส อุ่นวัฒนะ (แคหลอ)
* ลพ บุรีรัตน์ (วิเชียร คำเจริญ)
* กนก เกตุกาญจน์
* โฆษิต นพคุณ
* นที นพพร
* ชนะ ชิดชนก (วิชัย คำเจริญ)
* ณรงค์ นามชัย
* วัชระ มานะชัย
* กิ่งแก้ว พูลทรัพย์
* เริง รัตนะ (สถาพร นิลเลื่อม)
* สังข์ทอง สีใส (เปี๊ยก ศรีเหรา)
* ปัญญา เปี่ยมโชติ
* วรเทพ วรรณฤทธิ์
* แชน ชิดชนก
* รุ่ง กรุงเก่า
* นพดล ดวงพร (ณรงค์ พงษ์ภาพ)
* ศรีไพร ใจพระ
* อมร อมาตยกุล
* สรวง สันติ (จำนงค์ เป็นสุข)
* แมน เนรมิตร
* สมพร เฟื่องฟู
* จรกา ผิวผ่อง
* เรสัติ เรืองวิทย์
* ไพโรจน์ โรจน์รังษี
* ชาติ ชูชีพ
* ลิขิต วิริยะ
* นิตยา วราพันธ์
* เทวี นิมิตร
* ดวงรัตน์ แสงอุทัย
* เนื้อทิพย์ ผ่องพรรณ
* ญาณี ชุติมา
* พนม นพพร (ชมมงคล ชินวุฒิ)
* เสียงทิพย์ ปทุมทอง
* ดวงใจ เมืองสิงห์
* สายรุ้ง มุ่งดี
* ชื่นใจ เตือนจิต (ไข่มุกก์ เมทินี)
* วรรณภา บุปผาสุข
* บุปผา สายชล (สงกรานต์ พยนต์เลิศ)
* หฤทัย หิรัญญา
* นันทวัน สมสมร
* นฤมล สมสมร
* ตันหยง นงลักษณ์ (แก้ว กัลยา)
* จิตร จำปาทอง
* เรณู เบญจวรรณ
* เพทาย แสงเอก
* เอื้อมพร เอื้ออารีย์
* บงกช ทศพร
* เกษร โกสุม
* หยาด นภาลัย

## อ้างอิง

* ประวัติ จุฬารัตน์ (วงดนตรี)
ไอเวอร์ โนเวลโล

**เดวิด ไอเวอร์ เดวีส์** () (15 มกราคม ค.ศ. 1893 - 6 มีนาคม ค.ศ. 1951) หรือเป็นที่รู้จักในชื่อ **ไอเวอร์ โนเวลโล** () เป็นนักประพันธ์เพลง นักร้องและนักแสดง ชาวเวลส์ เป็นที่รู้จักในฐานะหนึ่งดาราบันเทิงสหราชอาณาจักรที่มีชื่อเสียงในต้นศตวรรษที่ 20

หมวดหมู่:นักร้องเวลส์
หมวดหมู่:นักแสดงเวลส์
หมวดหมู่:บุคคลจากคาร์ดิฟฟ์
เทศบาลเมืองท่าโขลง

**เทศบาลเมืองท่าโขลง** เป็นเทศบาลเมืองแห่งหนึ่งในอำเภอคลองหลวง จังหวัดปทุมธานี ครอบคลุมพื้นที่บางส่วนของตำบลคลองหนึ่งและตำบลคลองสอง เฉพาะฟากเหนือของถนนคลองหลวง (ทางหลวงแผ่นดินหมายเลข 3214)

## ประวัติ
เทศบาลเมืองท่าโขลงได้รับการจัดตั้งตามพระราชกฤษฎีกาจัดตั้งเทศบาลตำบลท่าโขลงเมื่อวันที่ 21 กรกฎาคม พ.ศ. 2539 ประกอบด้วย 31 ชุมชน สภาพพื้นที่โดยทั่วไปเป็นที่ราบลุ่ม เดิมนั้นอาชีพของประชากรส่วนใหญ่ประกอบอาชีพเกษตรกรรม แต่ในปัจจุบันพื้นที่เดิมที่เคยเป็นการเกษตรค่อย ๆ เปลี่ยนแปลงเป็นพื้นที่อยู่อาศัยของประชาชนและโรงงานอุตสาหกรรม สภาพส่วนใหญ่เป็นชุมชนที่มีประชากรอาศัยอยู่ค่อนข้างหนาแน่น มีการขยายตัวอย่างรวดเร็วทั้งทางด้านสังคมและเศรษฐกิจ ต่อมาเมื่อวันที่ 10 ตุลาคม พ.ศ. 2544 ได้รับการเปลี่ยนแปลงฐานะเป็นเทศบาลเมืองท่าโขลง

## ที่ตั้งและอาณาเขต
เทศบาลเมืองท่าโขลงตั้งอยู่ในอำเภอคลองหลวง จังหวัดปทุมธานี อยู่ห่างจากที่ว่าการอำเภอคลองหลวงประมาณ 5 กิโลเมตร และอยู่ห่างจากศาลากลางจังหวัดปทุมธานีประมาณ 16 กิโลเมตร มีเนื้อที่ 63.00 ตารางกิโลเมตร ครอบคลุมพื้นที่ 2 ตำบล ได้แก่
* ตำบลคลองหนึ่ง เฉพาะหมู่ที่ 9–15, 19–20 และบางส่วนของหมู่ที่ 8, 18
* ตำบลคลองสอง เฉพาะหมู่ที่ 8–15 และบางส่วนของหมู่ที่ 7

โดยมีอาณาเขตติดต่อดังนี้
* **ทิศเหนือ** ติดต่อกับเขตเทศบาลตำบลเชียงรากน้อย เขตเทศบาลตำบลพระอินทราชา (อำเภอบางปะอิน จังหวัดพระนครศรีอยุธยา) และเขตองค์การบริหารส่วนตำบลพยอม (อำเภอวังน้อย จังหวัดพระนครศรีอยุธยา)
* **ทิศตะวันออก** ติดต่อกับเขตองค์การบริหารส่วนตำบลคลองสาม (อำเภอคลองหลวง)
* **ทิศใต้** ติดต่อกับเขตเทศบาลเมืองคลองหลวง (อำเภอคลองหลวง)
* **ทิศตะวันตก** ติดต่อกับเขตองค์การบริหารส่วนตำบลบางพูด (อำเภอเมืองปทุมธานี) เขตองค์การบริหารส่วนตำบลบ้านปทุม และเขตองค์การบริหารส่วนตำบลเชียงรากน้อย (อำเภอสามโคก)

## การศึกษา
### สังกัดสำนักงานเขตพื้นที่การศึกษาปทุมธานี
;ระดับประถมศึกษา
* โรงเรียนสังข์อ่ำวิทยา
* โรงเรียนลำสนุ่น
* โรงเรียนปากคลองสอง
* โรงเรียนไทยรัฐวิทยา 69 (คลองหลวง)
* โรงเรียนชุมชนวัดบางขัน
* โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์
* โรงเรียนจารุศรบำรุง
* โรงเรียนวันครู 2502
* โรงเรียนวัดคุณหญิงส้มจีน
* โรงเรียนวัดพืชนิมิตร
* โรงเรียนประถมศึกษาธรรมศาสตร์ 
;ระดับมัธยมศึกษา
* โรงเรียนธรรมศาสตร์คลองหลวงวิทยาคม

### สถานศึกษาเอกชน
* โรงเรียนทวิวิชช์
* โรงเรียนยิ่งยศอนุสรณ์

### สังกัดเทศบาลเมืองท่าโขลง
* โรงเรียนเทศบาลท่าโขลง 1
* ศูนย์พัฒนาเด็กเล็กเทศบาลเมืองท่าโขลง

### สถาบันอุดมศึกษา
* มหาวิทยาลัยธรรมศาสตร์ ศูนย์รังสิต
* สถาบันเทคโนโลยีแห่งเอเชีย (เอไอที)
* มหาวิทยาลัยราชภัฏวไลยลงกรณ์ ในพระบรมราชูปถัมภ์

## ศาสนา
* ศาสนาพุทธ มีวัดในเขตเทศบาล ได้แก่ วัดพระธรรมกาย วัดบางขัน วัดคลองสอง วัดทวีการะอนันต์ วัดพืชนิมิต วัดคุณหญิงส้มจีน
* ศาสนาอิสลาม มีมัสยิดในเขตเทศบาล ได้แก่ มัสยิดลำสนุ่น มัสยิดเจริญอิสลาม
* ศาสนาคริสต์ มีคริสตจักรสัมพันธ์คลองหลวง ระพีพัฒน์

## สาธารณสุข
[thumb|[โรงพยาบาลธรรมศาสตร์เฉลิมพระเกียรติ]]
ในเขตเทศบาลเมืองท่าโขลงมีโรงพยาบาลธรรมศาสตร์เฉลิมพระเกียรติ ซึ่งเป็นโรงพยาบาลของรัฐ และโรงพยาบาลนวนคร ซึ่งเป็นโรงพยาบาลเอกชน มีโรงพยาบาลส่งเสริมสุขภาพตำบล ได้แก่ โรงพยาบาลส่งเสริมสุขภาพตำบลคลองหนึ่ง หมู่ 13 และโรงพยาบาลส่งเสริมสุขภาพตำบลคลองสอง หมู่ 13 และมีศูนย์บริการสาธารณสุขเทศบาลเมืองท่าโขลง 

## อ้างอิง

ท่าโขลง
หมวดหมู่:อำเภอคลองหลวง
ตรายาง

thumb|ตรายางเปลี่ยนวันที่ได้

**ตรายาง** เป็นงานประดิษฐ์ ที่ใช้หมึกหรือสีให้เกิดภาพหรือลวดลายจากแม่พิมพ์ที่อาจเป็น การแกะสลัก การแกะด้วยเลเซอร์ หรือการหล่อโลหะขึ้นมา ให้เกิดบนแผ่นยางแม่แบบ ยางจะติดผนึกกับบนสิ่งที่แข็งแรงอย่างไม้ หิน บล็อกอะครีลิกที่เป็นสิ่งที่แข็งแรงกว่า ตรายางที่มีหมึก ส่วนมากจะใช้กดทับลงบนกระดาษหรือผ้า 

การใช้ตรายางแบ่งเป็น 3 หมวดหมู่คือ ตรายางใช้ในสำนักงาน ตรายางใช้สำหรับการตกแต่งวัตถุ หรือตรายางของเล่น

หมวดหมู่:ศิลปะประดิษฐ์
หมวดหมู่:ศิลปะกระดาษ
หมวดหมู่:งานพิมพ์นูน
ฟิลิป จอห์นสัน

**ฟิลิป คอร์เทลยู จอห์นสัน** () (8 กรกฎาคม ค.ศ. 1906 - 25 มกราคม ค.ศ. 2005) เป็นสถาปนิกผู้ทรงอิทธิพลชาวอเมริกัน ที่มีผลงานสถาปัตยกรรมลักษณะ กระจกมีกรอบมน หนา จอห์นสันเป็นหนึ่งหนึ่งในผู้สร้างสรรค์ผลงานสถาปัตยกรรมมีชื่อเสียงมาหลายทศวรรษ

เขาศึกษาที่บัณฑิตวิทยาลัยฮาร์เวิร์ดด้านการออกแบบ  ในปี ค.ศ. 1930 เขาก่อตั้งแผนกสถาปัตยกรรมและการออกแบบที่ พิพิธภัณฑ์ศิลปะสมัยใหม่ ในนครนิวยอร์ก และต่อมาในปี 1978 ในฐานะผู้ดูแล เขายังได้รับเหรียญทองจากสถาบันสถาปนิกอเมริกันและยังเป็นผู้แรกที่รับรางวัลพริตซ์เกอร์สถาปัตยกรรมในปี ค.ศ. 1979

## อ้างอิง

หมวดหมู่:สถาปนิกชาวอเมริกัน
หมวดหมู่:บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
หมวดหมู่:ผู้ได้รับรางวัลพริตซ์เกอร์
หมวดหมู่:บุคคลจากคลีฟแลนด์
ภาพชีวิตวัยเยาว์ของศิลปิน

***ภาพชีวิตวัยเยาว์ของศิลปิน*** () เป็นนวนิยายกึ่งอัตชีวประวัติที่เขียนโดยเจมส์ จอยซ์ ที่ได้รับการตีพิมพ์เป็นครั้งแรกเป็นตอน ๆ ในนิตยสาร *[[The Egoist (periodical)|ดิอีโกอิสต์]] (The Egoist)* ระหว่างปี ค.ศ. 1914 ถึง ค.ศ. 1915 และได้รับการตีพิมพ์ทั้งเล่มในสหรัฐอเมริกาในปี ค.ศ. 1916 และในสหราชอาณาจักรในปี ค.ศ. 1917

*ภาพชีวิตวัยเยาว์ของศิลปิน* เป็นนวนิยายกึ่งอัตชีวประวัติที่จอยซ์บรรยายชีวิตเบื้องต้นของสตีเฟน เดดาลัส ซึ่งเป็นตัวละครในนวนิยายที่เป็นตัวตายตัวแทน (alter ego) ของจอยซ์เอง ที่จอยซ์ชี้เป็นนัยให้เห็นถึงความมีความสามารถอันลึกซึ้งของเดดาลัสที่เกี่ยวกับเทพปกรณัมกรีก และเทพเดดาลัส

*ภาพชีวิตวัยเยาว์ของศิลปิน* เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่สามของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20

## อ้างอิง

## ดูเพิ่ม
* เจมส์ จอยซ์

หมวดหมู่:นวนิยาย
หมวดหมู่:นวนิยายอิงอัตชีวประวัติ
หมวดหมู่:งานเขียนของเจมส์ จอยซ์
หมวดหมู่:วรรณกรรมภาษาอังกฤษ
เคที โฮลมส์

**เคที โฮลมส์** () เกิดเมื่อวันที่ 18 ธันวาคม ค.ศ. 1978 เป็นนักแสดงหญิงชาวอเมริกา มีชื่อเสียงแรก ๆ จากบทโจอี พอตเตอร์ในซีรีส์ทางโทรทัศน์แนวดราม่าวัยรุ่นทางช่องเดอะดับเบิลยูบีเรื่อง *[[Dawson's Creek]]* ตั้งแต่ปี ค.ศ. 1998 ถึง 2003 บทบาทการแสดงของเธอมีตั้งแต่หนังอาร์ตอย่างเช่น เรื่อง *The Ice Storm* ไปจนถึงหนังระทึกขวัญอย่าง *Abandon* ไปจนถึงหนังระดับบล็อกบัสเตอร์อย่าง *[[Batman Begins]]*

ในช่วงต้นปี ค.ศ. 2005 เธอเริ่มเปิดเผยความสัมพันธ์กับนักแสดงที่มีชื่อเสียงอย่าง ทอม ครูซ ที่เป็นที่จับตามองเนื่องจากอายุห่างของทั้งคู่ที่ต่างกันถึง 16 ปี และในเดือนมิถุนายน หลายเดือนถัดมาหลังจากพบกันครั้งแรก โฮลมส์และครูซก็หมั้นกัน ความสัมพันธ์ของทั้งคู่เป็นที่สนใจต่อสื่อในระดับนานาชาติ แต่ส่วนใหญ่เป็นในทางลบ รวมถึงในเรื่องความสัมพันธ์ที่ดูเป็นการประชาสัมพันธ์แง่ภาพยนตร์ โฮลมส์ที่โตมากับโรมันคาทอลิก ก็เปลี่ยนมานับถือลัทธิไซแอนโทโลจี หลังจากที่เริ่มออกเดตกัน เมื่อวันที่ 18 เมษายน ค.ศ. 2006 เธอให้กำเนิดบุตรสาวให้ชื่อว่า ซูรี  และเมื่อวันที่ 18 พฤศจิกายน ค.ศ. 2006 เธอและครูซแต่งงานกันในอิตาลี ก่อนจะหย่าร้างกัน เมื่อเดือนมิถุนายน 2012 ภายหลังการหย่าเธอได้เปลี่ยนกลับมานับถือ
คริสต์นิกายโรมันคาทอลิกอีกครั้ง
## อ้างอิง

หมวดหมู่:นักแสดงอเมริกัน
หมวดหมู่:บุคคลที่เคยนับถือลัทธิไซแอนโทโลจี
หมวดหมู่:บุคคลที่เปลี่ยนไปนับถือศาสนาคริสต์
หมวดหมู่:บุคคลจากรัฐโอไฮโอ
มโนสำนึกของฟินเนกัน

**มโนสำนึกของฟินเนกัน** () เป็นนวนิยายชวนขัน (Comic novel) และงานชิ้นสุดท้ายที่เขียนโดยเจมส์ จอยซ์ ที่เขียนโดยใช้ลักษณะการเขียนแบบทดลอง ที่มีผลให้ได้ชื่อว่าเป็นงานวรรณกรรมนวนิยายชิ้นที่ยากแก่การเข้าใจมากที่สุดชิ้นหนึ่งของภาษาอังกฤษ จอยซ์ใช้เวลาถึง 17 ปีในการเขียนงานชิ้นนี้ในปารีส และในที่สุดก็ได้รับการตีพิมพ์ในปี  ค.ศ. 1939 สองปีก่อนที่จอยซ์จะเสียชีวิต 

หนังสือทั้งเล่มเขียนโดยใช้จินตภาษา (idioglossia/idiosyncratic language) ที่ประกอบด้วยการเล่นคำ และคำสมาสที่จอยซ์สร้างขึ้นเอง (จินตสมาส (portmanteau)) โดยมีวัตถุประสงค์ที่สร้างบรรยากาศของจิตสำนึกที่อยู่ในสภาพระหว่างการหลับและการฝัน การเขียนโดยการใช้การทดลองทั้งโครงสร้างและการใช้ภาษา, การเขียนตามกระแสสำนึก, การใช้นัยยะ, การใช้นัยประหวัดอิสระ (Free association) และการละทิ้งการเขียนแบบที่มีโครงเรื่อง และ ตัวละคร ทำให้ “*มโนสำนึกของฟินเนกัน*” กลายเป็นหนังสือที่ยังไม่ได้รับการอ่านโดยสาธารณชนส่วนใหญ่

“*มโนสำนึกของฟินเนกัน*” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่เจ็ดสิบเจ็ดของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20 

## อ้างอิง

## ดูเพิ่ม
* เจมส์ จอยซ์

หมวดหมู่:นวนิยาย
หมวดหมู่:งานเขียนของเจมส์ จอยซ์
หมวดหมู่:วรรณกรรมภาษาอังกฤษ
จินตภาษา

**จินตภาษา** () หมายถึงภาษาที่ไร้ความหมาย (idiosyncratic language) ที่ประดิษฐ์ขึ้นและใช้สื่อสารโดยกลุ่มคนเพียงสองหรือสามคน โดยทั่วไปแล้วจินตภาษามักจะหมายถึง “ภาษาส่วนตัว” ของเด็กโดยเฉพาะเด็กฝาแฝด บางครั้งก็เรียกว่า ภาษารหัส (cryptophasia) หรือที่เรียกกันโดยทั่วไปว่า “ภาษาลูกแฝด” (twin talk หรือ twin speech)

เด็กที่เติบโตขึ้นในแวดวงที่ใช้ภาษาหลายภาษามักจะมีแนวโน้มที่จะใช้จินตภาษา แต่จินตภาษามักจะหายไปตั้งแต่เมื่ออายุยังน้อย ไปยังภาษาที่จะมาใช้ต่อมา

นักประพันธ์ชาวไอริชเจมส์ จอยซ์ทดลองการใช้จินตภาษาในนวนิยายเรื่อง “*[[มโนสำนึกของฟินเนกัน]]*” ผสมกับการใช้คำสมาสที่จอยซ์สร้างขึ้นเอง (จินตสมาส (portmanteau)) โดยมีวัตถุประสงค์ที่สร้างบรรยากาศของจิตสำนึกที่อยู่ในสภาพระหว่างการหลับและการฝัน

อีกตัวอย่างหนึ่งของการใช้จินตภาษาคือการใช้ในภาพยนตร์เรื่อง “*[[Nell|เนลล์]]*” ที่สร้างและแสดงโดยโจดี ฟอสเตอร์ ซึ่งเป็นเรื่องของสตรีสาวที่ใช้จินตภาษาในการสื่อสารกับคู่แฝดที่ไม่มีผู้ใดทราบว่าเสียชีวิตไปแล้ว หรือทราบว่าเป็นภาษาลับ เนลล์สร้างจากบทละครชื่อเดียวกันโดยมาร์ค แฮนด์ลีย์

## อ้างอิง

หมวดหมู่:ภาษาศาสตร์
หมวดหมู่:การเล่นคำ